S-1165/2021

Mál þetta, sem dómtekið var 9. júní sl., er höfðað með ákæru, útgefinni af lögreglustjóranum á höfuðborgarsvæðinu 23. febrúar 2021, á hendur L-x-x Ó-kk-þgf E-kk-þgf, kt. [...], [...], [...], fyrir umferðarlagabrot með því að hafa, þriðjudaginn 6. október 2020, ekið bifreiðinni [...] sviptur ökurétti um Miklubraut í Reykjavík, við Lönguhlíð, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðalaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti ásamt verjanda sínum fyrir dóminn 9. júní sl. og játaði skýlaust sök. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í [...]. Samkvæmt framlögðu sakavottorði, dagsettu 16. febrúar 2021, á ákærði að baki sakarferil sem nær aftur til ársins 2011. Það sem kemur til skoðunar í máli þessu við ákvörðun refsingar eru tvær lögreglustjórasáttir dagsettar 7. febrúar 2015 þar sem ákærða var gert að greiða sekt fyrir meðal annars akstur sviptur ökurétti. Með dómi Landsréttar 15. júní 2018 var ákærða gert að sæta fangelsi í 12 mánuði, þar af voru 9 mánuðir skilorðsbundnir í 2 ár, fyrir ýmis brot, þar á meðal akstur sviptur ökurétti. Með dómi 14. desember 2018 var ákærða gert að sæta fangelsi í 20 mánuði fyrir meðal annars akstur sviptur ökurétti. Með dóminum var skilorðsbundin refsing tekin upp og ákærða gerð refsing í einu lagi. V ar dómurinn hegningarauki við framangreindan dóm Landsréttar. Þann 2. júlí 2020 var ákærða veitt reynslulausn í tvö ár af eftirstöðvum refsingar, 345 dagar. Að öðru leyti hefur sakaferill ákærða ekki áhrif við ákvörðun refsingar í máli þessu.

Með vísan til framangreinds er nú við það miðað að ákærða sé í þriðja sinn gerð refsing fyrir akstur sviptur ökurétti. Með brotinu rauf ákærði skilorð reynslulausnarinnar sem honum var veitt 2. júlí 2020 og ber því að dæma upp framangreinda refsingu og ákveða honum refsingu í einu lagi, sbr. 1. mgr. 82. gr. laga nr. 15/2016, um fullnustu refsingar, sbr. 60. gr. almennra hegningarlaga nr. 19/1940.

Að framangreindu virtu, með hliðsjón af sakarefni málsins, játningar ákærða og dómvenju, þykir refsing ákærða hæfilega ákveðin fangelsi í 12 mánuði. Með vísan til sakaferils ákærða og dómvenju þykja ekki efni til að skilorðsbinda refsinguna.

Ákærði greiði málsvarnarþóknun skipaðs verjanda síns, P-kk-ef K-kk-ef lögmanns, 94.240 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari fyrir K-kvk-þf E-kvk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, L-x-x Ó-kk-nf E-kk-nf, sæti fangelsi í 12 mánuði.

Ákærði greiði málsvarnarþóknun skipaðs verjanda síns, P-kk-ef K-kk-ef lögmanns, 94.240 krónur.

S-kvk-nf D-kvk-nf J-kvk-nf